Samskipti guðleysingja og trúaðra

Eru guðleysingjar siðlausir? Horft frá augum trúaðs manns

Ef þú þarft að spyrja þig ofangreindar spurningar þá er svarið NEI! Ég trúi ekki að ég sé að verja þennan hóp, en mér leiðast ósannar dylgjur og það virðingarleysi sem stundum einkennir umræður á milli trúfólks og trúleysingja.

Trúleysingjum almennt skortir ekki siðferði, langt í frá. Það sem hefur farið hvað mest fyrir brjóstið á trúfólki í málflutningi guðleysingja, þó sérstaklega hóp sem kennir sig við Vantrú, er hvernig þeir koma stundum fram við okkur sem er ekki alltaf uppá marga fiska.

Erum við öll saklaus af dónaskap?

Sumir trúaðir eru síður en svo saklausir af dónaskap í garð annarra, og verðum við að hafa í huga að sumir beita stundum ritningunni sem dæmandi vopni gegn þeim. Við megum ekki nota ritninguna til þess að dæma aðra. Ef ég tek gróft ímyndað dæmi, þá er það eitthvað á þessa leið sem ég er að tala um, eða eins og þetta gervisamtal:

Guðleysingi: Þið eruð að boða eitthvað sem er ekki til, það er ekki búið að sanna tilvist Guðs, hvað þá helvíti eða himnaríki

Trúaður svarar með ritningarstað:

Prédikarinn 7:25
Ég sneri mér og einbeitti mér að því að þekkja og rannsaka og leita visku og hygginda og að gera mér ljóst að guðleysi er heimska og heimska vitleysa.

Skiljið þið hvað ég meina? Svona svör geta verið sár og þótt við séum ekki alsátt við guðleysingja og þeirra boðskap, þá megum við ekki beita ritningunni á þennan máta, sumt er stundum betur ósagt látið. Ég minni á að við eigum að vera trúboðar, ekki

trúfælur

. Ég er ekki að segja að við eigum ekki að nota ritninguna, heldur aðeins að við verðum að passa hvernig hún er notuð.

Við verðum að hafa í huga að svara alltaf með því hugarfari: „hvað hefði Jesús sagt" í öllum okkar aðstæðum. Því sumt á við og annað ekki, sérstaklega þegar menn beita ritningunni gegn öðrum með óvirðingu eða aðeins til þess gert að koma dæmandi höggi á viðkomandi og jafnvel særa. Það er ekki kristilegt!

Ég vil minna á þennan ritningarstað til trúaðra og við geymum hann bak við eyrað:

Sálmarnir 39:2
Ég vil hafa gát á breytni minni svo að ég syndgi ekki með orðum mínum.
Ég vil hafa taumhald á tungu minni þegar guðleysingjar eru í nánd við mig.

En eru guðleysingjar saklausir?

Það eru þeir ekki, síður en svo, og sumir hverjir eru orðljótir dónar, en sem betur fer eru þeir ekki margir. Þeir eiga það líka til að kalla okkur trúfólkið hálfgerða vanvita að trúa á eitthvað yfir höfuð, og um leið vanvirða okkar lífsskoðun, sem fer mjög fyrir brjóstið á okkur trúfólkinu. En munum það bara að í öllum okkar samskiptum eigum við að reyna eftir fremsta megni, að hafa gagnkvæma virðingu að leiðarljósi, og við sem trúuð erum eigum að reyna að vera fyrirmyndir í því.

Guð blessi ykkur öll og þó sérstaklega trúleysingjanna! ;)

Fyrri ummæli:
Þakka jákvætt viðhorf.

Og, ef þú ert að tala um DoctorE þá er hann ekki meðlimur í Vantrú. Ég er ekki meðlimur í Vantrú og það eru langt frá því allir trúleysingjar meðlimir í Vantrú.

Geturðu bent mér á einhver dæmi um meðlim Vantrúar sem er orðljótur dóni sem kallar trúfólk hálfgerða vanvita og svo framvegis?

Og þá helst að fyrra bragði, ekki eitthvað svar td. Matta við einhverju trolli sem er búið að snúa endalaust útúr allri umræðu og æsa hann aðeins upp.

Ég skal ekki segja, en mér finnst eitthvað svo klént að þurfa að styðjast við einhverja bók og sálma í svona málum gamli minn.
Mundi svo að Sússi sjálfur kallaði menn fífl.. mundu líka að biblían segir að allir sem trúa henni ekki og á guð hennar séu fífl.
Tada

||

Já Guðsteinn, maður er að verða svona svipaður og Sússi.

Reyndar er Jóhanna búin að opna aftur á mig.. mundu líka að þó einhverjir loki á mig þá réttlætir það ekki að þú eða aðrir loki á mig líka, það er svona svipað og þegar kallað var eftir að Sússi yrði krossfestur

||

Já, fékk Mofi kallinn sér grein um sig á Vantrú, greinilega ekki búinn að fylgjast með þar nógu lengi.

En, ég las alla þessa grein og finnst hún ekkert dónaleg eða móðgandi, nema að þú takir efni hennar til þín. Greinin fjalar um það hvernig fólk, eins og Mofi, hafna ÖLLUM rökum og gögnum sem eru í mótsögn við trúarskoðanir viðkomandi.

Ef við kíkjum aðeins á málsgreinina á undan þeirri sem þú &#39;quotaðir&#39; svona til að fá stærra samhengi:

Ef Mofi hafnar þeirri vitneskju sem ötular rannsóknir á sviði málvísinda hafa fært okkur heim sanninn um er hann meiri þverskalli en mig óraði fyrir. Það þarf ansi mikið af hunsun og meðvitaðri ásókn í fávisku til að draga málvísindin í efa.

Sér í lagi ef það er gert til þess eins að arfavitlaus heimsmynd upp úr gamalli bók fái staðist í huga hins sjúka trúmanns.

"Feitletrun mín" á maður víst alltaf að segja. Þú &#39;qoutaðir&#39; aðeins í síðasta hlutan.

Þarna er ekki verið að hrauna yfir alla trúaða með dónaskap, eða það er amk. minn skilningur.

Hvað myndir þú kalla fólk sem hunsar öll rök og virðist hafa meðvitaða ásókn í fávisku?

||

Guðsteinn: Við verðum að hafa í huga að svara alltaf með því hugarfari: &#132;hvað hefði Jesús sagt" í öllum okkar aðstæðum.

Ættir einmitt að taka þetta upp við Mofa í umræðunni um vændiskonur og óhæfar mæður. Hefði gert það sjálfur, ef hann væri ekki löngu búinn að banna mig. Ekkert sérstaklega kristilegt hugarfar hjá Mofa þar.

||

Lokaðu bara á mig Guðsteinn, það er það sem kristnir eru lagnastir í, að loka á óþægilegan sannleika.
Þetta er alþekkt á heimsvísu, þið og íslamistar + kína og aðrir eru að toppa lista yfir ritskoðun.

||

Hmm.. svo þú túlkar

.. í huga hins sjúka..

sem það væri verið að gefa í skyna að viðkomandi væri geðsjúkur?

Ég tók því ekki þannig en það getur svo sem vel verið meiningin.

En samt, það er augljóslega ekki verið að tala um alla trúaða heldur bara þá sem sýna álíka hegðun og hann Mofi. Þá sem hafna öllu, alveg sama hvað það er, alveg sama hvað það er mikið af gögnum sem styðja það.

||

Ef kristnir vilja vera að banna einhverja sem gefa af sér vanvirðingu, láta kristni vera eins og eitthvað gaga dæmi... þá ættuð þið kannski að spá í ofurkrissum eins og Mofa, JVJ, Guðrúnu, Aðalbjörn ofl... það eru þeir sem eru að láta kristni koma mjög svo illa út...
En ég náttlega mæli aldrei með neinum bönnum.. þó gæti ég virst sem hlutdrægur í þessu máli því eins og allir vita þá er ég ekki par hrifin af trúarbrögðum.. og þetta fólk sem ég nefndi eru mínir bestu bandamenn :)

||

Sæll Guðsteinn

Það er gaman að sjá trúmann gefa þessu málefni gaum.

Mér finnst áhugaverðast hvað kirkjunnar menn segja oft eitthvað á þá leið að trúin sé forsenda svona og hinsegin tilveru. Að það sé best að trúa og fylgja Kristi og svo framvegis. Væri ekki nær að segja að það sé helvíti gott, en láta ekki eins og það sé eina leiðin?

En það er nú kannski nöldur hjá mér

Hitt er annað mál að trúmenn verða að þola guðlausum tvennt: að gera góðlátlegt grín að trú og öfgum trúar, helgisiðum og íburði, og að segja með tiltölulega berum orðum að trú ykkar komi veraldarhyggjufólki fyrir sem óskhyggja og draumórar.

Þið verðið þá bara að kinka kolli og brosa að því hvað við förum á mis við mikið, en þið getið ekki ætlast til þess að við bítum alltaf í tunguna og segjum ekki neitt, þó að sé vitaskuld óþarfi að vera með leiðindatón og skítamóral.

Allt sem þér finnst um guð þinn eru trúarstökk. Þú gefur þér þær forsendur. Þannig kann ég ekki að hugsa svo ég viti. Þessar gjörólíku forsendur gera það að verkum að mér mun finnast þín afstaða vera hugarburður og þér mín of lokuð eða hugmyndasnauð.

Þess vegna þurfa báðir að þola tiltölulega hreinskilna umræðu um hvernig afstaða hins kemur hverjum fyrir sjónir. Og menn geta því ekki leyft sér að vera of hörundssárir eða viðkvæmir fyrir því að viðhorfi þeirra sé lýst með tiltölulega berum orðum.

Annars gengur mér ágætlega að þrasa við trúmenn á mínu bloggi. Þeir eru alltaf í vörn fyrst, alveg vissir um að ég sé með einhverja skítaafstöðu, en opna sig síðan þegar maður er bara kurteis.

En trúlausir eru sannarlega oft hranalegir og gera allt of mikið úr því hvað þeir eiga að fá aða vera hreinskilnir. Ef þú líkir þessu við manninn sem gengur um í hræðilega ljótum frakka, þá er vel hægt að segja það við hann án þess að gefa um leið í skyn að hann hljóti að vera mesti hálfviti á landinu.

Ég er búinn að vera að skammast í DoctorE og hef lýst yfir þeirri afdráttarlausu skoðun minni að hans viðmót sé dónaskapur, hvað sem félögum mínum í guðleysi kann að finnast um mig við það.

||

Gott er að sjá þig sem meðlim Vantrúar viðurkenna uppá þig sökina fyrir hönd þíns hóps, þú ert maður meiri og vildi ég að fleiri væru þannig.

Ha?

Ummæli:
En varðandi greinina:

Við verðum að hafa í huga að svara alltaf með því hugarfari: &#132;hvað hefði Jesús sagt" í öllum okkar aðstæðum.

Þú áttar þig vonandi á því að í guðspjöllunum er Jesús orðljótur dóni.

Verkefni: Hvatning
Merking: Engin hvatning